FI Euroopan unionin virallinen lehti L 62/1

KOMISSION TÄYTÄNTÖÖNPANOASETUS (EU) N:o 185/2013,

annettu 5 päivänä maaliskuuta 2013,

eräisiin Espanjalle vuodeksi 2013 ja sitä seuraaviksi vuosiksi myönnettyihin kalastuskiintiöihin tehtävistä vähennyksistä vuoden 2009 tietyn makrillikiintiön liikakalastuksen vuoksi

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta 20 päivänä marraskuuta 2009 annetun neuvoston asetuksen (EY) N:o 1224/2009 (1) ja erityisesti sen 105 artiklan 4 kohdan,

sekä katsoo seuraavaa:

(1) Espanjalle myönnettiin neuvoston asetuksella (EY) No 43/2009 (2) makrillin kalastuskiintiö vuodeksi 2009 ICES-alueilla VIIIc, IX ja X sekä EU:n vesillä CECAF-alueella 34.1.1.

(2) Vuoden 2009 makrillin kalastuskiintiötä pienennettiin elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002 (3) 20 artiklan 5 kohdan mukaisten Espanjan sekä Ranskan ja Puolan välisten vaihtojen perusteella.

(3) Komissio havaitsi epäjohdonmukaisuuksia makrillin kalastusta vuonna 2009 koskevissa Espanjan tiedoissa, kun se teki ristiintarkastuksen pyynnistä ensimmäiseen myyntiin ulottuvissa eri arvoketjun vaiheissa kirjatuille ja raportoiduille tiedoille. Nämä epäjohdonmukaisuudet vain vahvistuivat useissa asetuksen (EY) N:o 1224/2009 mukaisesti Espanjassa tehdyissä tutkimuksissa, tarkastuskäynneissä ja tarkastuksissa.

(4) Komissio aloitti kuulemismenettelyn Espanjan kanssa 28 päivänä marraskuuta 2011 päivätyllä kirjeellä, johon Espanjan viranomaiset vastasivat 19 päivänä joulukuuta 2011 päivätyllä kirjeellä.

(5) Espanja myönsi ylittäneensä vuonna 2009 sille myönnetyn makrillikiintiön 65 429 tonnilla.

(6) Asetuksen (EY) N:o 2371/2002 2 artiklassa säädetään, että yhteisellä kalastuspolitiikalla varmistetaan sellainen elollisten vesiluonnonvarojen hyödyntäminen, joka luo talouden, ympäristön ja sosiaalisten tekijöiden osalta kestävät olosuhteet.

(7) Liikakalastuksen tason perusteella ja koska on tarpeen ottaa huomioon sekä kalastusalan että siihen liittyvän jalostusteollisuuden sosiaalis-taloudellinen tilanne kyseisessä jäsenvaltiossa ja rajoittaa mahdollisimman vähiin näihin aloihin kohdistuvat kielteiset vaikutukset, on aiheellista ajoittaa liikakalastusmäärää vastaavat vähennykset vähintään yhdelletoista vuodelle.

(8) Ottaen huomioon, että komission asetuksessa (EU) N:o 165/2011 (4) säädetään muista Espanjalle myönnettyihin makrillin kalastuskiintiöihin tehtävistä vähennyksistä vuoteen 2015 asti, on aiheellista vahvistaa vähennyksen määrä pienemmäksi päällekkäisten vuosien 2013–2015 aikana.

(9) Kyseiselle kalastusalalle ja siihen liittyvälle jalostusteollisuudelle aiheutuvien sosiaalis-taloudellisten seurausten välttämiseksi vuosittain vähennettävät määrät eivät vuodesta 2016 lähtien myöskään saisi ylittää 33:a prosenttia vuotuisesta makrillikiintiöstä. Jos vähennettävä määrä on yli 33 prosenttia vuotuisesta makrillikiintiöstä, tätä asetusta olisi muutettava vuosittain vähennettävän määrän pienentämiseksi pidentämällä ajanjaksoa, jona vähennystä sovelletaan.

(10) Espanja on pyytänyt, että osa vähennyksestä tehdään sen samalle alueelle ja ajanjaksolle myönnetyistä sardellikiintiöistä. Kyseinen makrillikanta on nykyisin turvallisten biologisten rajojen sisällä. Alueen VIII sardellikantaa hyödynnetään tavalla, joka vastaa kannan suurimman saaliin mahdollistavaa tasoa pitkällä aikavälillä, mutta kanta vaihtelee suuresti, ja sen hyödyntämistä saatetaan pitkällä aikavälillä joutua tilapäisesti rajoittamaan. Suurin osa tästä makrillikannasta (lähes 90 prosenttia saaliista) pyydetään ICES-alueella VIIIc helmi- ja toukokuun välisenä aikana, ja alueen VIII sardellikantaa kalastetaan samalla alueella (VIIIc) huhtikuusta kesäkuuhun. Makrilli ja sardelli ovat keskisyvässä vedessä esiintyviä pelagisia lajeja. Voidaan päätellä, että molemmat kannat esiintyvät samalla maantieteellisellä alueella osana yhteistä ekosysteemiä. Sen vuoksi ja ottaen huomioon yhteisen kalastuspolitiikan tavoitteet tässä nimenomaisessa tapauksessa katsotaan aiheelliseksi tehdä osa tarvittavista vähennyksistä Espanjalle samalla alueella samalle ajanjaksolle myönnetyistä sardellikiintiöistä.

(11) Tässä asetuksessa säädetyt toimenpiteet ovat kalastus- ja vesiviljelyalan komitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Vähennetään Espanjalle vuosiksi 2013–2023 myönnettäviä makrillin (Scomber scombrus) kalastuskiintiöitä ICES-alueilla VIIIc, IX ja X sekä EU:n vesillä CECAF-alueella 34.1.1 ja sardellin (Engraulis encrasicolus) kalastuskiintiöitä ICES-alueella VIII liitteessä esitetyllä tavalla.

2 artikla

Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 5 päivänä maaliskuuta 2013. Komission puolesta Puheenjohtaja José Manuel BARROSO

(1) EUVL L 343, 22.12.2009, s. 1.

(2) EUVL L 22, 26.1.2009, s. 1.

(3) EYVL L 358, 31.12.2002, s. 59.

(4) EUVL L 48, 23.2.2011, s. 11.